حتى لو سلمت لك إن الإسلام هو دين الله أنزله على رسوله محمد، تبقى مشكلة تحديد الفرقة الإسلامية اللي على الحق من ضمن ال٧٣ فرقة المذكورة في الحديث. يعني لو أنا أسلمت دلوقتي فاحتمال النجاة في الآخرة ودخولي الجنة هو ١\٧٣ يعني قريب من الصفر برضه.
لأ يا أفندم ، أي واحد أسلم وحقق الإيمان فهو في الجنة ، بغض النظر عن الفرقة الناجية منهم ، لأن الفرق النارية مصيرهم إلى الجنة في الآخر وهينجوا في الآخر برضه ، لأن الفرق دي فرق إما مجتمعة على بدعة وإما على معصية ، والاتنين مش بيستحقوا الخلود في النار. دا فضلًا أن تحديد الفرقة الصحيحة مش بالصعوبة دي خالص ، لأن الخطوط العامة للاتجاهات العقدية أقل بكتير من 73. بس أنت مستعجل في استصدار الأحكام دون فهم لطبيعة النصوص وللا للدين الإسلامي.  وأتمنى أنك ما تستعجلش وأنت بتسأل - للمرة التانية - وتصدر أحكام زي "مغالطة كبير" وزي أن احتمال نجاتك 1/73 غير لما تكون متأكد من كلامك. براحة بالله عليك.  وهي مش معركة ، مش جدال وخلاص ، الموضوع دا مرتبط بيه نجاتك "الأبدية" أو تعاستك "الأبدية" ، يعني مافيش موت ساعتها ، ومافيش فرصة للخطأ ، ولا هامش متاح للتعديل ، فخد الموضوع بجدية أكبر من كده.